|  |
| --- |
| Vi anmoder dig om at udarbejde en neuropsykologisk erklæring vedrørende:  Skadelidtes navn [skal udfyldes af selskabet]  Skadelidtes CPR-nr. [skal udfyldes af selskabet]  Selskabets sags- eller referencenr. [skal udfyldes af selskabet]  Skadelidte har givet sit samtykke til, at vi indhenter erklæringen fra dig. Kopi af samtykket er **vedlagt**. |
| **Erklæringens formål**  Vi skal bruge erklæringen til følgende formål:  [Skal udfyldes af selskabet]  Vi beder dig være særligt opmærksom på følgende i forbindelse med den neuropsykologiske undersøgelse:  [Kan udfyldes af selskabet]  Erklæringen bedes udarbejdet på en sådan måde og i et sådant omfang, at den giver et billede af skadelidtes sygehistorie og aktuelle tilstand. Du skal vurdere, om der er psykologisk sammenhæng mellem skadelidtes sygehistorie, de neuropsykologiske fund, de kognitive testningsresultater og eventuelle relevante parakliniske fund.  Der henvises til ”[Retningslinjer for neuropsykologiske undersøgelser og rehabilitering - voksenområdet](https://eur05.safelinks.protection.outlook.com/?url=https%3A%2F%2Fneuropsykologi.dk%2Ffiles%2Fdokumenter%2Fretningslinjer-for-neuropsykologiske-undersogelser.pdf&data=05%7C01%7C%7C2b6ff05dc31a42390a9908dbb95688dc%7C6415b33e6e854320be86b155db0e12ec%7C0%7C0%7C638307553917094498%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=ixn7%2BxLURwfo5sK2wig%2Fiu58M9g1CnHUzX1FFQ68rqU%3D&reserved=0)”.  Erklæringen skal baseres på din udspørgen og testning af skadelidte samt de fremsendte sagsakter. Det bør klart fremgå af de enkelte udsagn i erklæringen, om de bygger på skadelidtes fremstilling, baggrundsinformation eller din egen vurdering.  **Afgrænsning af erklæringens formål**  Du skal ikke tage stilling til den forsikringsjuridiske årsagssammenhæng.  ***ENTEN*** *Du skal heller ikke at tage stilling til eventuel erstatningsberettigelse, en eventuel méngrad eller graden af et eventuelt erhvervsevnetab* ***ELLER*** *Du skal heller ikke at tage stilling til eventuel erstatningsberettigelse eller méngrad.* |
| **Dokumentation**  Det skal præciseres i erklæringen, hvilke oplysninger og hvilken dokumentation erklæringen bygger på. Vi har allerede indhentet den dokumentation, som fremgår af den **vedlagte** bilagsliste.  Du skal være opmærksom på, at du ifølge Databeskyttelsesforordningen alene må videregive de oplysninger, som vi anmoder om. |
| **Erklæringens indhold**  Erklæringen skal indeholde din vurdering og opsummering af følgende forhold i det omfang, det er relevant:  Dit kendskab til skadelidte  Det skal fremgå, om du kender skadelidte i forvejen (og i så fald hvordan), eller om skadelidte er dig ubekendt.  Dokumentation  Det skal fremgå, hvilke akter du har anvendt i erklæringen, og hvor akterne kommer fra.  Tidspunkt  Det skal fremgå, hvilken dato eller hvilke datoer undersøgelsen blev foretaget samt varighed af hver undersøgelseskonsultation.  Tidligere og eventuelt senere tilkomne relevante sygdomme og skader  Du skal anføre:   * Tidligere og senere tilkomne skader og sygdomme samt gener og funktionstab relateret til disse. * Tidligere symptomer og gener af samme art som de aktuelle. * Tidligere relevante undersøgelses- og behandlingsforløb i sygehusvæsenet og ved psykiater, psykolog eller lignende.   Aktuelle sygdoms- og behandlingsforløb  Du skal anføre:   * Datoer for symptomdebut og udvikling af tilstanden. * Perioder for behandlings- og rehabiliteringsforløb.   Aktuelle klager, symptomer og funktionstab  Du skal anføre patientens aktuelle klager, symptomer og subjektive funktionstab (eventuelt i listeform).  Øvrige organsystemer  Du skal anføre i listeform øvrige relevante sygdomme og funktionstab.  *Sociale forhold*  *Du skal anføre de relevante oplysninger om de sociale forhold, der har betydning for skadelidtes dagligdag. Det kan fx være:*   * *Sociale forhold, uddannelsesforløb og erhvervskarriere og arbejdets fysiske karakter.* * *Nuværende erhverv, ansættelsesperiode og funktionsevne.* * *Perioder og datoer for sygemelding, genoptaget arbejde på fx halv tid og fuld tid og midlertidige eller permanente særhensyn på arbejdspladsen.* * *Funktionsniveau i dagligdagen, herunder fritidsaktiviteter.*   Medicin  Du skal anføre:   * Nuværende medicinforbrug (varigt eller i en afgrænset periode).   Parakliniske undersøgelser  Du skal anføre resultaterne af eventuelt allerede foreliggende undersøgelser med angivelse af dato og sted for undersøgelserne.  Tobaks-, alkohol- og rusmiddelforbrug  Du skal anføre aktuelt og tidligere alkohol- og rusmiddelforbrug.  Objektiv undersøgelse  Du skal beskrive det kliniske indtryk, herunder adfærd, samt foretage en relevant neuropsykologisk undersøgelse af skadelidte.  Testresultater  Du skal anføre, hvilke test der er anvendt, og hvordan skadelidte samarbejder ved testningen. Testresultaterne skal angives i råscorer og perspektiveres i form af standardafvigelser (eller andre former, jf. ovennævnte retningslinjer). Resultaterne skal også beskrives relativt til normalmaterialet (fx midt i normalområdet/aldersgennemsnitligt, let/svært nedsat med kvalitativ perspektivering i fx standardafvigelser).  Resumé  Du skal anføre en kort summarisk gennemgang af forløbet med relevante diagnoser, tidligere og aktuelle behandlingstiltag, aktuelle klager, funktionstab og objektive fund samt angivelse af centrale perioder og datoer i forløbet.  Du skal anføre resultatet af den neuropsykologiske undersøgelse med særlig vægt på de aspekter, som vi ønsker belyst, herunder yderligere behandlingsmuligheder, prognose og eventuelle skånehensyn.  Konklusion  Du skal anføre din vurdering af, om der er sammenhæng mellem de fremsatte klager og de objektive fund. |
| **Indsigt**  ***ENTEN*** *Du* *skal anføre i erklæringen, om erklæringen er udleveret til skadelidte, dennes advokat eller andre parter med interesse i sagen* ***ELLER*** *Du* *skal udlevere kopi af erklæringen til skadelidte, dennes advokat eller andre parter med interesse i sagen.*  Hvis der er noget til hinder for, at vi udleverer erklæringen til skadelidte, dennes advokat eller andre parter med interesse i sagen, bedes du anføre det i erklæringen. |